ফিলিস্তিনে ব্রিটিশ অনুশাসন
{{প্রাক্তন উসমানীয় সাম্রাজ্য এবং বর্তমান ইসরায়েল, পশ্চিম তীর, গাজা স্ট্রিপ এবং জর্ডানের কিছু অংশের ব্রিটিশ ম্যান্ডেট প্রয়োগ করার জন্য ফিলিস্তিনি কর্তৃপক্ষের নথি | ভৌগোলিক অঞ্চল |}} ফিলিস্তিনে ব্রিটিশ অনুশাসন ছিল একটি আইনি অনুমোদন। এটি মুড্রোসের যুদ্ধবিরতির পূর্বের উসমানীয় সাম্রাজ্যের নাবলুস, এক্রে সানজাক, বৈরুত ভিলায়েতের দক্ষিণ অংশ এবং জেরুজালেম মুতাশরিফাতের প্রশাসনের জন্য প্রণীত হয়। ১৯২২ সালের ২৪ জুলাই লীগ অব নেশনসের কাউন্সিলে মেন্ডেটের খসড়া অনুমোদিত হয়। সম্পূরক হিসেবে ১৯২২ সালের ১৬ সেপ্টেম্বর ট্রান্সজর্ডান মেমোরেন্ডাম প্রণীত হয়েছিল। লুসানের চুক্তি কার্যকর হওয়ার পর ১৯২৩ সালের ২৯ সেপ্টেম্বর এটি কার্যকর হয়। ১৯৪৮ সালের ১৪ মে মধ্যরাতে এই মেন্ডেট সমাপ্ত হয়। কোভেনেন্ট অব দ্য লীগ অব নেশনসের ২২ অনুচ্ছেদ ও সান রেমো প্রস্তাবের উপর ভিত্তি করে এই দলিল প্রস্তুত করা হয়। এই মেন্ডেটের মাধ্যমে উসমানীয় সিরিয়ার দক্ষিণ অংশে ব্রিটিশ শাসন আনুষ্ঠানিক করা হয়। নিজেদের পায়ে দাড়ানোর আগ পর্যন্ত ১৬ শতাব্দী থেকে উসমানীয় সাম্রাজ্যের শাসনাধীন মধ্যপ্রাচ্যের অঞ্চলগুলো পরিচালনার জন্য লীগ অব নেশনসের মেন্ডেটসমূহ গঠন করা হয়েছিল। মেন্ডেটের অধীনে ইহুদিদের জাতীয় আবাসভূমির জন্য ফিলিস্তিন এবং ব্রিটিশদের অধীন হাশেমি পরিবার শাসিত আধা-স্বায়ত্তশাসিত ট্রান্সজর্ডান গঠন করা হয়।